Vita:Videójáték

message: Számomra eddig a videojáték az a játékra speciálizált célgépet jelentette, amit a játéktermekben használnak elsősorban, esetleg a tv-re köthető régi típusú játékgépeket. Amit itt leírunk, az nekem számítógépes játék, amely történhet PC-vel vagy jatékkonzollal. Miért van ez így? –  Zimmy Há mér? Mér? Nem? De! 2008. április 17., 13:12 (CEST)
replies: text: :Az angol video game szócikk alapján készült. Gyakorlatilag videojáték fogalma minden olyat le kiván fedni ahol "játékos egy felhasználói felületen keresztül lép kölcsönhatásba (interakcióba) és arról egy kijelző eszközön (ez a video display) keresztül kap visszajelzéseket", ennek lényege hogy alapvetően különbözik más játékoktól mivel magával a játékkal lépsz interakcióba. Magát ezt a fogalmat fedi le a videojáték és tartalmaz egy ilyen kitételt is: "jelenkorban elektronikai alapokon műkőnek", tehát feltételezhető hogy a fent leírt játékok nem csak elektronikus, hanem más (jelenleg ismeretlen, sci-fi) technológiával is müködhetnek. így nem egyenlő  a zámítógépes játékkal és lefedi  a játéktermi és az otthoni (PC/konzol) gépeken futó játékokat is. – Beyond silence  2008. április 17., 13:51 (CEST)
Értem, de ezt nyilván számítógéppel érik el (mi mással is működnének?), a magyar szóhasználatban nem ezt jelenti a videojáték. Hiába próbáljuk megideologizálni, miért is tartozik ide a PC meg a konzol, nekem sántít. Muszáj követni az angol verziót? –  Zimmy Há mér? Mér? Nem? De! 2008. április 17., 14:45 (CEST)

text: Egyetértek Zimmyvel, nem lenne muszáj követni az angol verziót, nekem is furcsa ez a szó a számítógépes játékokra. Érdemes lenne szétszedni a szöveget erre a kétféle fajtára (PC / konzolok), mivel eléggé elkülönülnek működésüket tekintve. Ha van kedved, láss hozzá! misibacsi*üzenet 2008. április 18., 21:20 (CEST)
replies: text: ::Ennek a szócikknek a szövegét nem tudom hol szednéd szét, mert eleve mindegyikről szól. A video a latin "látom"-ra utal, magát a játékot mit műfaját nem kötném egy technikai eszközhöz. A magyar szóhasználatot meg szerint nem érdemes felhozni, mert az teljesen esetleges, a számítógépes játékokról ha beszélnek is azt PC játékokra értik. Szerintem inkább lenne érdemes a nemzetközileg is használt, "tudományosan" (szakmailag) is elfogadott kifejezést használni. A videojáték kifejezést, meg ha a google keresünk gyakran használják magyar oldalakon, hírekben is a szócikkban leírtak szerint. Lehet külön írni a PC és konzol játékokról (bár ma már egyre gyakoribbak a konverziók) de szerint az alapot hogy mindegyik videojáték nem érinti.– Beyond silence  2008. április 19., 09:13 (CEST)
Jó, hagyjuk. Éppen ma találkoztam a zindexen a videojáték itt megadott értelmű megfogalmazásával. Szerintem ez a szó átalakulóban van, lehet, hogy már csak én értelmezem így. –  Zimmy Há mér? Mér? Nem? De! 2008. április 19., 11:46 (CEST)

text: :Lehet, mivel a tv-re köthető régi típusú játékgépek mai megfelőlit már konzoloknak hivják.– Beyond silence  2008. április 19., 16:54 (CEST)
A forrás már nem érhető el, a „A videójáték olyan játék, amellyel a játékos egy felhasználói felületen keresztül lép kölcsönhatásba (interakcióba) és arról egy kijelző eszközön keresztül kap visszajelzéseket” vagy a „játékos egy felhasználói felületen keresztül lép kölcsönhatásba (interakcióba) és arról egy kijelző eszközön (ez a video display) keresztül kap visszajelzéseket” ez a definiálás gyenge lábakon áll. Ez nem félrefordítás eredménye?
Akkor egy zsebszámológép is videójáték vagy a PC-s filmnézés is az volna? Hiányzik belőle, hogy interaktív, közel valósidejű, angolul a feedback az hasonlót jelentene. Magyar nyelvben a kölcsönhatás nem ugyanaz, mint a furán hangzó kölcsönös kölcsönhatás. A két vagy három dimenziós kijelzés sem ártana, mert akkor a karakteres (CLI/TUI) felületű játék nem videó, hanem terminál alapú vagy karakteres felületű játék?
Egy látássérült nem igazán tud videójátékot játszani, de pl. asztali számítógépen játszhat.
thread_title:  Mi a videojáték? 

message: Egyértelmű a videojátékok negatív pszichológiai hatása, ezt nem vitatom. De pozitív hatásai is vannak, mint minden más játéknak, pl. különböző készségek, ügyesség fejlesztése, feladatmegoldó készség, gondolkodás fejlesztése stb. A kitartást, akaratot is fejlesztheti. Persze nagyban függ ez attól, hogy milyen fajta játékkal játszik az ember. A műveltséget is fejleszthetik egyes játékok. Olyan játékok, amiket többen is lehet játszani, a szociális viselkedést is formálják, nevelnek. A szöveges kalandjátékok, ha idegen nyelvűek, a nyelvtudást fejlesztik. Bizonyos játékok a memóriát is fejlesztik.
Általában a játékok (tehát nem számítógépes/videojátékok) pszichológiai hatása jobban feltárt terület, ez jó kiindulási alap lehet. A számítógépes/videojátékok ilyen vizsgálata szerintem nagyrészt még várat magára; nem tudom, foglalkozik-e ezzel bármiféle szakirodalom, amire hivatkozni lehetne.
Egyes játékok dobozára az van írva, hogy erre érzékenyeknél epilepsziás rohamot okozhat. Ez is pszichológiai hatás, bár határeset, az idegrendszeri hatás címszó alá talán jobban illene, nem tudom.
Szóval szerintem még lenne mit a pszichológiai hatásokhoz írni. – Szipucsu vita 2008. november 11., 00:57 (CET)
replies: text: :Nem kételkedem benne még lenne mit írni, csak bátorítani tudlak a bővítésére. Az epilepszia én úgy gondolom hogy nem lelki betegség, bár nem értek hozzá. – Beyond silence  Üz 2008. november 11., 17:40 (CET)
thread_title:  Pszichológiai hatások 

message: Az ebben a részben leírtak csak bizonyos játéktípusokra vonatkoznak, nagyon általánosak, valamint vitathatók is. A legnagyobb gond, hogy nincs itt forrás sem megjelölve, így ennek a résznek a teljes törlését javaslom, ha nem tudunk forrást megjelölni. --Szipucsu vita 2016. május 10., 12:04 (CEST)
thread_title:  Videojáték elkészülési folyamata - forrás?